
	1.
	Rīkojuma projekts
1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 6. punktu noteikt, ka valsts sabiedrība ar ierobežotu atbildību "Nacionālais rehabilitācijas centrs "Vaivari"" (turpmāk – kapitālsabiedrība) nemaksā dividendes (360 250 euro) no peļņas par 2023. gadu.
	Iebildums
Ņemot vērā, ka tiek lemts par dividendēm no peļņas par 2023.gadu nevis par atļauju noteikt vidēja termiņa darbības stratēģijā nākamajam periodam atšķirīgu prognozējamo dividendēs izmaksājamo peļņas daļu, lūdzam rīkojuma 1. punktā atsaukties uz MK noteikumu 9.1.3. punktu, kā arī precizēt rīkojuma punktā tekstu, norādot, ka tiek noteikta atšķirīga dividendēs izmaksājamā peļņas daļa, t.i., 0%.
Piedāvātā redakcija
1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. punktu noteikt, ka valsts sabiedrība ar ierobežotu atbildību "Nacionālais rehabilitācijas centrs "Vaivari"" (turpmāk – kapitālsabiedrība) maksā atšķirīgu dividendēs izmaksājamo peļņas daļu, nosakot dividendes 0 procentu apmērā no peļņas par 2023. gadu.
	Ilze Nežberte (VK)

	2.
	Rīkojuma projekts
2. Veselības ministrijai kā kapitālsabiedrības kapitāla daļu turētājai nodrošināt, ka 2023. pārskata gadā gūtā peļņa tiek novirzīta kapitālsabiedrības vidēja termiņa darbības stratēģijā plānotajām investīcijām – ambulatorās ēkas būvniecības līdzfinansēšanai. 
	Iebildums
Ņemot vērā, ka kapitālsabiedrībai nav spēkā esoša stratēģija, lūdzam dzēst no rīkojuma punkta atsauci uz vidēja termiņa darbības stratēģiju.
Piedāvātā redakcija
2. Veselības ministrijai kā kapitālsabiedrības kapitāla daļu turētājai nodrošināt, ka 2023. pārskata gadā gūtā peļņa 562 891 euro apmērā tiek novirzīta kapitālsabiedrības investīcijām – ambulatorās ēkas būvniecībai. 
	Ilze Nežberte (VK)

	3.
	Anotācija (ex-ante)
1.1. Pamatojums
	Iebildums
Ņemot vērā, ka tiek lemts par dividendēm no 2023.gada peļņas nevis par vidēja termiņa darbības stratēģijas nākamā perioda plānoto dividenžu apjomu, lūdzam atsaukties uz Ministru kabineta 2022.gada 25.janvāra noteikumu Nr.72 ”Kārtība, kādā tiek prognozēti, noteikti un veikti maksājumi par valsts kapitāla izmantošanu” 9.1.3. punktu.
Piedāvātā redakcija
-
	Ilze Nežberte (VK)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam svītrot tekstu, ka aizņemtais kapitāls būtu dārgāks vai arī papildināt anotāciju ar informāciju, kas pamato šo apgalvojumu. Norādām, ka valsts ieguldītajam kapitālam pašu kapitālā arī tiek prasīta noteikta pašu kapitāla atdeves likme.
Piedāvātā redakcija
-
	Ilze Nežberte (VK)

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ņemot vērā, ka kapitālsabiedrībai šobrīd nav spēkā esoša vidēja termiņa darbības stratēģija, tad nav iespējams pilnvērtīgi izvērtēt šāda lēmuma ietekmi uz kapitālsabiedrības ilgtspēju un stratēģisko mērķu sasniegšanu. Kapitālsabiedrības iepriekšējā vidēja termiņa darbības stratēģija 2020.-2023.gadam ietvēra vairākus investīciju projektus, kuru realizēšana bija plānota pēc 2023.gada.
Norādām, ka jau iepriekšējā vidēja termiņa darbības stratēģija paredzēja investīcijas ambulatorās ēkas būvniecībā 2 936 450 EUR apmērā no dividendēs neizmaksātās peļņas un pašu līdzekļiem, tomēr faktiskais kapitālsabiedrības rīcībā atstātās peļņas apjoms ir bijis būtiski lielāks nekā tas bija plānots stratēģijā.
Ņemot vērā iepriekšminēto, lūdzam papildināt anotāciju ar informāciju par kapitālsabiedrības aktuālo investīciju projektu - ambulatorās ēkas būvniecību, it īpaši, par ambulatorās ēkas būvniecības īstenošanas gaitu ar precīzām būvniecības projekta izmaksām un to finansēšanas avotiem pa gadiem, kā arī ar vēl nepieciešamajiem finanšu līdzekļiem turpmākajos gados.




 
Piedāvātā redakcija
-
	Ilze Nežberte (VK)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā skaidrot izmaksu pieauguma iemeslus ambulatorās ēkas būvniecībai no sākotnēji 1 656 401 EUR līdz 5 004 559,49 EUR 2024.gadā.
Piedāvātā redakcija
-
	Ilze Nežberte (VK)



